Die Peter-jasie Patriot - Nommer 7
Dinge begin nou dol raak hier. Nooit gedink 'n pensioenaris se sosiale kalender kan so vol wees nie! Seker maar die tyd van die jaar wat almal afskeide en partytjies reël. Voor aftrede was ek gewaarsku dat ek myself moet besig hou en aktief bly. Nou wil ek liewers weer gaan werk waar ek minder besig en minder aktief was!
Het die week vir Gys de Villiers ontmoet en 'n webwerf vir hom bespreek. Een van die dae is dit klaar dan kan julle ook sien!
My "Christmas Hamper" van die bank waar ek gewerk het arriveer to gister, propvol snuisterye, soomer luukshede ook wat mens nie elke dag gaan koop nie, ons gaan smul tot lank na Kersfees. Moet net onthou dat ek op dieët is en nie alles op een slag verorber nie. Doreen sal vir ek en Lorraine "ration'!
My komper gaan die week in om opgradeer te word, het nou te stadig geword om video te redigeer, so hy gaan 'n volksie in en kom 'n Porsche uit!
BABA : 'n Soort engel waarvan die vlerke korter word namate die bene langer word. BABAWAENTJIE : Verlede jaar se pret op wiele.
GERAAMTE : Iemand met sy binnekant buite en sy buitekant weg. GESINSVAKANSIE : Wanneer jy alles saamneem waarvan jy eintlik wil wegkom. GEWETE : Iets wat pla as alles baie lekker gaan.
LEKTOR : Iemand wat die rare talent het om 'n student aan die slaap tepraat.
Ons gaan juis kamp die naweek, en sal virseker die resep probeer! Hier is nog een van Anna Eksteen se resepte.
Ons was toe laas naweek in die Kruger Park, slaap toe die Saterdag aand oor by Olifants kamp met die beste uitsig in dioe park. Net jammer die Olifantsrivier was so leeg! Die sonsondergang wildsbesigtigingsrit was ook baie suksesvolmet volop diete te siene en 'n baie goeie gids. Sy naam is Paul en hy het oë soos 'n valk, wat natuurlik baie gehelp het om die diere raak te sien. Dit was ook maansverduistering maar ek was nou regtig nie lus om drie uur die oggend op te staan om na die maan te gaan kyk nie. Ek sien toe die hele gebeurtenis in elk gaval op my skootrekenaar met die "Sterry Night" sagteware.
Die komende naweek gaan ons by die Vaalrivier kamp, ons eerste keer in 'n tent, ons sal maar moet sien hoe dit gaan. Miskien bied ek maandag 'n tent te koop aan!